6.2.1. Bilansivastutuse asjaomased punktid
Süsteemihaldur vastutab Eesti gaasisüsteemi varustuskindluse ja bilansi eest vastavalt õigusaktides sätestatule. Bilansihaldur vastutab oma bilansiportfelli bilansi eest.
Bilansihalduri poolt süsteemi tarnitud gaasikogus võib olla:
- teistest süsteemidest tarnitud gaasikogus;
- sisemaiselt teise bilansiportfelli kuuluvalt turuosaliselt tarnitud gaasikogus kahepoolse gaasi ostu-müügi lepingu alusel;
- börsi kauplemispunkt;
- tootmise/LNG virtuaalne kauplemispunkt, mida Eesti gaasiturul hetkel ei ole.
Bilansihalduri poolt süsteemist välja tarnitud gaasikogus võib olla:
- teistesse süsteemidesse tarnitud gaasikogus;
- sisemaiselt teise bilansiportfelli tarnitud gaasikogus kahepoolse gaasi ostu-müügi lepingu alusel;
- ülekandevõrguga ja/või jaotusvõrguga ühendatud tarbijatele tarnitud gaasikogus, kes on bilansihalduri avatud tarne ahelas.
Bilansivastutuse ahela toimimiseks on süsteemihalduri poolt defineeritud süsteemihalduri hallatavad asjaomased punktid, mille kaudu toimub süsteemist gaasikoguste sisestamine ja väljavõtt.
Kui turuosaline tarnib gaasi võrku või võrgust läbi süsteemihalduri asjaomaste punktide, peab turuosalisel olema bilansileping süsteemihalduriga, välja arvatud kui turuosaline on delegeerinud bilansivastutuse teisele süsteemihalduriga bilansilepingut omavale bilansihaldurile.
Süsteemihalduri hallatavad asjaomased punktid on alljärgnevad:
- Ühenduspunkt Läti gaasisüsteemiga: Karksi GMJ. Naabersüsteemihaldur: JSC Conexus Baltic Grid;
- Ühenduspunktid Venemaa gaasisüsteemiga: Värska GMJ ja Ivangorodi GMJ. Naabersüsteemihaldur: OOO Gazprom transgaz Sankt-Peterburg.
- Eestis tarbitud gaasi väljavoolu koondpunkt, sh:
-
- Ülekandevõrguga ühendatud jaotusvõrguettevõtted on Adven Eesti AS, AS Gaasivõrgud, AS Termox, Gaasienergia AS, Tarbegaas OÜ;
- Ülekandevõrguga ühendatud tarbijad on Eastman Specialties OÜ, Enefit Taastuvenergia OÜ, Enefit Energiatootmine AS, Elering AS (Kiisa avariireservelektrijaam), AS Nitrofert, Remeksi Keskus AS;
- Ülekandevõrgu omatarve;
- Jaotusvõrkudega ühendatud turuosalised.
- Eestis toodetud gaasi sissevoolu koondpunkt.
- Misso transiitpunkt (ehk Misso- Korneti ja Misso-Izborsk punktid).
- Riigisisene virtuaalne kauplemispunkt.
- Gaasihoidla punktid ning LNG punktid hetkel süsteemis puuduvad.
NB! Bilansihalduritel tuleb süsteemihaldurile esitada planeeritud tarned asjaomaste punktide lõikes. Süsteemihaldur selgitab iga asjaomase punkti kohta bilansi (bilansihaldurite lõikes).